b'\n_START_ARTICLE_\nD\xc5\xbeogorku Kenge\xc5\xa1\n_START_PARAGRAPH_\nCogorku Ke\xc3\xb1e\xc5\x9f v\xc3\xb5i D\xc5\xbeogorku Kenge\xc5\xa1 (kirgiisi keeles \xd0\x96\xd0\xbe\xd0\xb3\xd0\xbe\xd1\x80\xd0\xba\xd1\x83 \xd0\x9a\xd0\xb5\xd2\xa3\xd0\xb5\xd1\x88 \xe2\x80\x93 \'\xc3\x9clemn\xc3\xb5ukogu\') on K\xc3\xb5rg\xc3\xb5zstani parlament.\n_START_SECTION_\n"Legendaarne parlament"\n_START_PARAGRAPH_\nD\xc5\xbeogorku Kenge\xc5\xa1i esimeseks koosseisuks loetakse 1995. aastal valitud parlamenti. D\xc5\xbeogorku Kenge\xc5\xa1i eellaseks oli Kirgiisi NSV \xc3\x9clemn\xc3\xb5ukogu, mille viimane, 1989. aastal valitud 350-liikmeline 12. koosseis, tuntud ka kui "legendaarne parlament", nimetati riigi iseseisvudes samuti D\xc5\xbeogorku Kenge\xc5\xa1iks._NEWLINE_1990. aasta 15. septembril v\xc3\xb5ttis "legendaarne parlament" vastu suver\xc3\xa4\xc3\xa4nsusdeklaratsiooni, 31. augustil 1991 iseseisvusdeklaratsiooni, 1993. aasta 5. mail Kirgiisi Vabariigi esimese p\xc3\xb5hiseaduse. Koosseis saadeti sisuliselt laiali 1994. aasta s\xc3\xbcgisel, p\xc3\xa4rast seda kui hakkas uurima president Askar Akajevi rolli riigi kullaga kauplemises._NEWLINE_Parlamendi esimeseks koosseisuks loetakse 1995. aastal valitut.'